Geestelike Oorlogvoering: Afleidings - www.bybelkennis.co.za
Maar die Here antwoord haar: "Marta, Marta, jy is besorg en bekommerd oor baie dinge, maar net een ding is nodig. Maria het die beste deel gekies, en dit sal nie van haar weggeneem word nie." (Lukas 10:41 – 42)
As Satan misluk in sy direkte aanvalle op gelowiges gebruik hy dikwels baie subtiele metodes om sy doel te bereik. Hy probeer 'n wig indryf tussen die Christen en die taak wat God aan hom toevertrou het. Hy slaag dikwels deur die gelowige betrokke te kry by 'n minder belangrike taak. So word sy aandag afgelei.
Satan se woorde wat die aandag aflei, kom dikwels uit 'n onverwagte oord. Marta sou Maria weggetrek het van daar waar sy aan Jesus se voete sit. Ons beste vriend kan ons fokus van Christus aftrek. Die taak waarvoor Marta vir Maria geroep het, was niks mee verkeerd nie – dit was 'n wettige aktiwiteit. In vandag se besige wêreld word ons maklik weggetrek van die taak wat God aan ons opgedra het. Ons moet hierdie afleidings onmiddellik verwerp. Doen ons dit nie, verval ons in 'n leë besig wees roetine.